सुपरकंप्यूटर () अइसन कंप्यूटर होखे लें जे आम-इस्तेमाल-कंप्यूटर सब के तुलना में बहुत हाई लेवल के परफारमेंस देवे लें। सुपरकंप्यूटर कुल के परफारमेंस आमतौर पर फ्लोटिंग-प्वाइंट ऑपरेशन पर सेकेंड (फ्लॉप्स-FLOPS) में नापल जाला। 2017 के बाद से अइसन सुपरकंप्यूटर बन चुकल बाड़ें जे 1017 फ्लॉप्स (सौ क्वाड्रिलियन फ्लॉप्स, 100 पेटाफ्लॉप्स, चाहे 100 PFLOPS) के गति से काम क सकत बाड़ें। एगो तुलना करे खातिर देखल जाय तब साधारन डेस्कटॉप कंप्यूटर सभ के परफार्मेंस के रेंज कुछ सौ गीगाफ्लॉप्स से ले के कुछ दहाई टेराफ्लॉप्स ले होखे ले। नवंबर 2017 के बाद से दुनिया के सगरी सभसे तेज 500 सुपरकंप्यूटर सभ लिनक्स आधारित ऑपरेटिंग सिस्टम पर काम क रहल बाड़ें। अमेरिका, यूरोपियन युनियन, ताइवान, जापान आ चीन में अउरी अधिका रिसर्च एह बात खातिर चालू बाटे कि अउरी बेसी ताकत वाला आ टेक्नालजी के हिसाब से पहिले से कहीं बेहतर एक्सास्केल सुपरकंप्यूटर बनावल जा सकें।